b'\n_START_ARTICLE_\nKampfgruppe Mohnke\n_START_SECTION_\nZgodovina\n_START_PARAGRAPH_\nKG Mohnke je bila organizirana iz ostankov razli\xc4\x8dnih enot Waffen-SS in pripadnikov ustanov in \xc5\xa1tabov Waffen-SS, ki so se aprila 1945 nahajale v Berlinu. SS-Regiment 1 Mohnke je bil tako okrepljeni SS-Regiment Anhalt, medtem ko je bil SS-Regiment 2 Mohnke sestavljen iz ostankov drugih enot in \xc5\xa1tabnih pripadnikov. Ob ustanovitvi je enota imela med 1.800 in 2.000 vojaki, ki so bili oboro\xc5\xbeeni s lahkim pehotnim oro\xc5\xbejem in ro\xc4\x8dnimi protioklepnimi raketnimi sistemi Panzerfaust in Panzerschreck._NEWLINE_Glavna naloga KG Mohnke je tako bila obramba Reichskanzlei in okolice. Med sabo bitko za Berlin se je KG Mohnke bojevala na podro\xc4\x8dju Bahnhof Friedrichsstra\xc3\x9fe-Reichstagsgeb\xc3\xa4ude-Siegesallee-Moltkestra\xc3\x9fe-Tiergarten-Potsdamer Platz-Leipzigerstra\xc3\x9fe-Luftfahrtministerium-Bahnhof Friedrichsstra\xc3\x9fe._NEWLINE_Enota je razpadla 2. maja 1945, ko je do\xc5\xbeivela hude izgube v bojih. Pre\xc5\xbeiveli pripadniki so se posami\xc4\x8dno oz. v manj\xc5\xa1ih skupinah posku\xc5\xa1ali prebiti iz obro\xc4\x8da.'